open-index/open-wikipedia-markdown huggingface dataset:
Dorothy Nyakato

**[[Disitulikiti y'e Kitagwenda|Dorothy]] Nyakato Nzibonera** munnabyabufuzi munnayuganda era nga ye mubaka omukyala owa Disitulikiti y’e Kitagwenda mu Uganda mu Palamenti ey’ekkumi n’emu eya Republic of Uganda. Ali mu kibiina ekya National Resistance Movement ekibiina ky’eby'obufuzi ekiri mu buyinza mu Uganda oluvannyuma lw’okulonda okwaliwo mu January, 2021. Era omulimu gwe mubalirizi w’ebitabo era abaddeko ng’omuyambi w’ababalirizi b’ebitabo mu kitongole kya Human Rights Center Uganda.

Mu palamenti ey’ekkumi n’emu, aweereza ku kakiiko k’eby'enjigiriza n’emizannyo. 

## Gyenvudde n'Okusoma
Dorothy Nyakato aviira mu Disitulikiti y’e Kitagwenda mu maserengeta ga Uganda. Wa nzikiriza ey'ekikulisitaayo.  Dorothy mufumbo eri Robert Kabandize okutuuka mu March, 2022. 

## Omulimu gw’eby'obufuzi
Ye mukyala akiikirira palamenti ya disitulikiti y’e Kitagwenda Palamenti ya Uganda ey’ekkumi n’emu.  Yawangudde Asiimwe Joan owa Forum for Democratic Change, Ninsiima Grace eyali awanguddwa Dorothy mu kalulu ka pulayimale ne Kenyonyonzi Efrance eyavuganya ku bwannamunigina mu kulonda okwaliwo mu January, 2021 okuwangula akalulu n’obululu obusinga obungi.  Era abaddeko ng'omuyambi w'eby'okubala mu kitongole ekivunaanyizibwa ku ddembe ly’obuntu ekya Human Rights Center, Uganda omulimu gw’alina n’okutuusa kati.

## Laba ne

* Olukalala lw’abakiise mu Palamenti ya Uganda ey’ekkumi n’emu

## Ebijuliziddwa
Margaret Aachilla Aleper

**Margaret Aachilla Aleper** (yazaalibwa 22 Ogwekkuminogumu 1963) munnabyabufuzi mu Uganda era ye mubaka Omukyala owa disitulikiti y'e Kotido mu Palamenti ya Uganda ey'ekkumi.   Mmemba w’ekibiina ekiri mu buyinza ekya National Resistance Movement . 

## Gyenvudde n'Okusoma
Margaret Aleper Pulayimale yagimalira ku Kotido Mixed Primary School mu 1976. Mu 1980, yamaliriza ebbaluwa ye eya Uganda Certificate of Education mu Kangole Girls Senior Secondary School. Yaweebwa satifikeeti mu by’obusomesa mu guleedi ey’okusatu mu Moroto Teacher Training College/ Makerere University mu 1985. Mu 1997, yamaliriza Dipuloma mu by’enjigiriza by’abasomesa okuva mu Institute of Teacher Education, Kyambogo . Yafuna diguli ye esooka mu by'enjigiriza okuva mu yunivasite y'e Kyambogo mu 2004. 

## Emirimu
Ebyafaayo by'eemirimu gye biwandiikiddwa wansi: 

* 2011 okutuuka kati: omubaka wa Palamenti, Palamenti ya Uganda .
* 1997-2006: omumyuka w’omusomesa omukulu mu ssomero lya Lomukura Primary School.
* 2001-2006: omuyambi w’okulondoola, Gavumenti ez’ebitundu mu Disitulikiti y’e Kotido .
* 1985-1996: omuyambi w’ebyenjigiriza, Kotido Mixed ne Lomukura Primary School .

## Obuvunaanyizibwa obulala
Era akola nga mmemba omujjuvu wansi w'ebitongole bya Membership to Professional mu Uganda National Teachers Union . 

## Obukuubagano
Ono yalonkomwa mu babaka ba Palamenti abalyamu Uganda olukwe . http://freeuganda.com/forums/topic-tag/aleper-aachilla-margaret/ Ono yagambibwa okubeera omu ku babaka ba Palamenti abaakuba akalulu "Yee" mu kusoma okw'omulundi ogw'okubiri mu bbago erikyusa Ssemateeka . 

## Laba ne

* Olukalala lw'ababaka ba Palamenti ya Uganda ey'omwenda
* Olukalala lw'ababaka ba Palamenti ya Uganda ey'ekkumi
* Disitulikiti y’e Kotido
* Musa Adome

## Ebiyungo eby’ebweru

* Omukutu gwa Palamenti ya Uganda

## Ebijuliziddwa
Lydia Mugambe

**Lydia Mugambe**, ye Kaliisoliiso wa Gavumenti  okuva mu Mugulansigo 2022, munnamateeka wa Yuganda eyaweereza ng'omulamuzi mu kkooti enkulu ya Yuganda wakati wa Muzigo 2013 ne Mutunda 2020. Yalondebwa omukulembeze w'e Ggwanga Yoweri Museveni mu kkooti enkulu nga 3 Muzigo 2013. Lady Justice Mugambe Ssali oluvannyuma yalondebwa Pulezidenti Museveni nga Kaliisoliiso wa Yuganda nga 18 Mutunda 2020

## Ebyafaayo n'obuyigirize
Yamaliriza emisomo gye mu ssomero ly'amateeka mu Ssettendekero wa  Makerere University, Ssettendekero esinga muYuganda obunene n'obukadde, n'afuna Diguli mu mateeka. Oluvannyuma yaweebwa dipulooma mu by'amateeka okuva mu Law Development Centre, mu Kampala, ekibuga kya Uganda ekikulu. Era yafuna Diguli ey'okubiri mu by'amateeka okuva mu University of Pretoria mu South Africa.

## Emirimu gye
Nga tannalondebwa mu kkooti enkulu, Mugambe yaweereza ng'omulamuzi mu kkooti za Uganda eza wansi. Yalondebwa mu kkooti enkulu eya Uganda nga 15 Muzigo 2013. Asindikibwa mu kitongole kya kkooti ekya Civil Division.

Mu Gatonnya wa 2017, Omulamuzi Mugambe yawa ensala ku ddwaliro lya Mulago National Referral Hospital, eryali livunaanibwa *Jennifer Musimenta* ne bba *Micheal Mubangaizi*, olw'okubula kw'omwana waabwe omuwere. Omulamuzi yasanga eddwaliro nga lirina omusango gw'obuteegendereza. Mugambe era yawa abafumbo obukadde bwa USh85 (nga mu doola ya Amerika zikunukkiriza 24,000) olw'ebyayonoonebwa.

Omusango gutenderezebwa abatunuulizi b'amateeka n'ebibiina by'obwannakyewa mu Yuganda, ng'omusango ogulimu ensa, oguggyayo eddembe ly'abakyala n'abatalina mwasirizi.  Omusango guno gwaweebwa engule ya Center for Health, Human Rights and Development (CEHURD), mu 2017.

## Laba na bino

* Jane Kiggundu
* Monica Mugenyi
* Minisitule y'ensonga n'ensonga za ssemateeka (Uganda)

## Ebijuliziddwamu

## Enkolagana ey'ebweru

* Omukutu gwa Lydia Mugambe
* Omukutu gw'ekitongole ky'amateeka mu Uganda
* Omulamuzi Mugambe alagira Tumukunde, Kaka okufulumya Etukuri
Victoria Nalongo Namusisi

**Victoria Nalongo Namusisi** (oluusi ayitibwa **Victoria Okoth Nalongo Namusisi**) (eyazaalibwa nga 19 Ogwolubereberye, 1956). Munnayuganda munnamawulire agakwata ku by'emizannyo n'eby'obufuzi, muddukanya w'emirimu gyeby'obufuzi era nga muzirakisa. Namusisi atwalibwa okuba Munnayuganda omukazi eyasooka okuba munnamawulire w'ebyemizannyo. Yaweereza nga Omubaka wa Pulezidenti owa disitulikiti y'eMpigi wakati wa 1991 ne 1997. Mu 2010, yeeyafuna Omudaali gwa Nalubaale.

## Ebuto bwe n'okusoma kwe
Namusisi yazaalibwa omugenzi Paul Mukasa, omulimi era omuvubi ne Miriam Nalunga nga 19 Ogwolubereberye, 1956.  Emyaka gye egy'asooka, Namusisi yasomerako ku Kisubi Girls School e Entebbe ne Old Kampala Senior Secondary School. Oluvannyuma yeegatta ku Institute of Public Administration (IPA) okusoma  eby’amawulire mu 1975  era n’amaliriza omusomo guno mu 1977. 

## Omulimu gwe

### Okuba munnamawulire w'ebyemizannyo
Mu 1976, Namusisi ye yali munnamawulire omukyala yekka ow’ebyemizannyo mu lupapula lwa Uganda Times. Era yakolera mu kibiina kya Voice of Uganda mu 1984 oluvannyuma lw'okudda okuva mu buwanganguse e Kenya . Mu 1988, bwe yali akolera mu lupapula lwa Ngabo, Namusisi ye yakwata emizannyo gya Olympics egyaliwo mu 1988 e Seoul nga munnamawulire w’ebyemizannyo nga kwogasse okuba omuwagizi wa ttiimu eyo omukyala 

### Okuwa alipoota ku byobufuzi
Mu 1986, Namusisi yakyuka n’adda mu kukwata amawulire agakwata ku byobufuzi era n’aweebwa omulimu mu Palamenti ne State House. Mu kifo kino we yava olwo n’alondebwa okubeera Omubaka wa Pulezidenti owa Disitulikiti y’eMpigi. 

### Enzirukanya ye ey’ebyobufuzi
Wakati wa 1991 ne 1998, Namusisi yalondebwa era n’aweereza nga Resident District Commissioner (RDC) ku Disitulikiti y’e Mpigi mu kiseera ekyo .  Era yali mmemba ku kakiiko akafuzi ak’eggwanga mu 1998 olw’ekifo kye yalina mu gavumenti z’ebitundu. 

## Obuzirakisa bwe
Bwe yamala okulekulira ekifo ky'omuwabuzi wa pulezidenti mu 2003, Namusisi yatandikawo  amaka agakuuma ba mulekwa  nga ali wamu wamu ne Manuel Pinto, gano gayitibwa Bright Kids Uganda.

## Awaadi ze
Nga 1 Ogwokuna 2023, Nalongo Victoria Namusisi yafuna awaadi ya African Humanitarian Award mu mikolo gya African Heritage Concert and Awards e Kigali mu Rwanda. Mu 2010, Namusisi yali yafuna omudaali gwa Nalubaale – omudaali "oguweebwa bannakyewa bonna abakoze ekinene mu nkulaakulana y'ebyobufuzi mu Uganda oba nga bayita mu lutalo olw'emmundu oba okujeemera amateeka n'ebirala okuva mu biseera by'amatwale n'okutuusa kati".  Oluvannyuma mu Gwokutaano 2019, yafuna Diguli Ey'okusatu ey'ekitiibwa eya Doctor of Humane Letters mu Carlow University, Pittsburgh, e Pennsylvania, okusinziira ku mukutu gw'ekibiina kye nga "basiima omulimu gwe ogw'okuyamba ba kateeyamba mu Uganda". 

## Obulamu bwe obw'obuntu
Namusisi yali yafumbirwa eyali omuwandiisi omukulu ow’olukiiko lw’ebyemizannyo mu ggwanga, Martin Okoth okutuusa mu 1984 lwe baayawukana.  Bombi awamu baazaala abaana basatu. 

## Ebijuliziddwa

## Ebijuliziddwa wabweru wa wikipedia

* Bright Kids Uganda
Stella Isodo Apolot

**Stella Isodo Apolot** mubaka wa Uganda mu Palamenti era March 2021 weyatuukira nga ye mubaka w'abakyala omulonde mu Disitulikiti y'e Ngora. Mu by'obufuzi, alina akakwate ku kibiina kya Forum for Democratic Change.

## Emirimu gy’eby'obufuzi
Yeegatta ku kibiina kya Forum for Democratic Change (FDC) nga ku tikiti yaakyo yavuganyizza mu kulonda kwa bonna mu Uganda okwa 2016 ne 2021 .  Yalangirirwa ku kutwaatira ekibiina mu August wa 2020 oluvannyuma lw’okuwangula munne mu kalulu ka primary. 

Yasooka kuvuganya ku kifo kino mu 2016 n'akubwa Jacqueline Amongin . 

## Obulamu bwe
Apolot yafumbirwa Samuel Isodo, munnamateeka; balina abaana basatu: Apio Joanne, Isodo Arnold ne Okiror AllanBill. 

## Ebijuliziddwa
Alice Kaboyo

**Alice Kaboyo** Munnayuganda, munnabyabufuzi. Ye Minisita omubeezi mu Offiisi ya Ssaabaminisita ku nsonga za Luweero Triangle n'ekitundu kya Rwenzori. Yaliko omukulembeze alina obumanyirivu mu kukwanaganya, okukunga n'okulondoola obuweereza bw'abantu saako n'ogwa kalabaalaba w'emirimu gya Minisitule y'e Luweero Triangle.

## Ebyafaayo
Alice Kaboyo Kizibwe w'omukyala w'omukulembeze w'eggwanga era minisita w'ebyenjigiriza n'ebyemizannyo, Janet Museveni.

## Olugendo lwe mu by'obufuzi
Mu kukyala kwe e Kiruhura, Kaboyo yakkaatiriza obukulu bw'ebyobusuubuzi mu kukendeeza obwavu, okutumbula omwenkanonkano, n'okuzzaamu abakyala amaanyi mu bye bakola.

## Obukuubagano
Kaboyo nga tannaba kufuuka minisita, okulondebwa kwe kwagaanibwa nga kino kyava ku nsonga z'obutaba mwesimbu n'obuli bw'enguzi. Newankubadde gwali gutyo, erinnya lye lyakomezebwawo mu Lukiiko lw'eggwanga olukulu okukakasibwa, Olukiiko olulonda lwakubirizibwa Omumyuka w'omwogezi w'Olukiiko lw'eggwanga Olukulu  Anita Among era eyagaana okulondebwa kwa Alice nga entabwe eva ku kubeera nti Kkooti erwanyisa obuli bw'enguzi yali yamuvunaanako mu mwaka gwa 2012. Yavunaanibwa omusango gw'okukozesa obubi yaafeesi ye bwe yeenyigira mu mivuyo gy'obuli bw'enguzi mu buvujjirizi okuva mu kitongole ki Global Alliance for Vaccines and Immunization (GAVI). Yavunaanibwa nga ali wamu n'abantu abalala basatu okuli, eyaliko minisita w'ebyobulamu,, Jim Muhwezi, wamu n'abamyuka be, Mike Mukula ne Alex Kamugisa.

## Ebijuliziddwamu
Baby Gloria

Baby Gloria (Gloria Mulungi Senyonjo) (yazaalibwa nga 28 Ogwekkumi 2001) muyimbi ow'ennyimba z'eddiini mu Uganda. Yatandika okuyimba nga wa myaka ebiri n'ekitundu. Mu 2010 yawangula Tumaini Musical Award ne Olive Musical Award mu 2011.

## Ebyafaayo n'obuyigirize
Yazaalibwa John Senyonjo ne Betty Nakibuka, naye nga muyimbi w'ennyimba ez'eddiini mu Uganda. John Senyonjo y'akwasaganya ensonga Baby Gloria ne Betty Nakibuka. Baby Gloria mwana waakusatu mu maka era yatandika emisomo ku Apollo Kaggwa primary school Mengo era oluvannyuma yeegatta ku Life international school. Asaba okuva mu kkanisa ya Omega healing church e Namasuba, mu disitulikiti y'e Wakiso omusumba Kyazze gy'akulira. Nga 29 Ogwomunaana 2025 Gloria yagattibwa mu bufumbo obutukuvu n'omwami we Jonas Mbaleka ku kanisa ya Redeemed e Makerere mu Kibuga Kampala.

## Emirimo
Gloria yafulumya oluyimba lwe olwasooka oluyitibwa Mummy mu 2005 era mu *mwaka* gwe gumu n'afulumya oluyimba olulala oluyitibwa *Sisobola kukyawa*. Ng'aweza emyaka 14, Gloria yakola ekivvulu kye ekisooka ku Apollo Kaggwa primary school era ng'ayita mu kivvulu kino , yasolooza ssente okuyamba abaana abaali mu bwetaavu mu bifo bye Luzira. Ekivvulu kye ekyaddako yakitegeka mu Uganda National Museum mu 2011. Ye muyimbi, muzanyi, mukubi w'ebivuga, omuyimbi era omubaka w'ebyamaguzi bya Movit, Lotions, Universities, Sanitary pads. Era yali omu ku baabaddewo ku MTN Pulse Awards mu 2020.

## Discography
Ezimu ku nnyimba ze:

Ennyimba z'ayimbye nabala kuliko;

* DNA nga ali ne Ruyonga
* Save a life nga ali ne Levixone

## Obulamu bw'omuntu
Baby Gloria akulira ekitongole ky'obuyambi ekiyitibwa Gloria Hearts ekiyamba abaana abatalina nkizo era yatandikawo ekitongole ky'ekisa mu 2016.

## Laba ne
## Okulondebwa n'okusiimwa
* Buzz Tenniez Awards, Best Gospel Song, 2019
* Hipipo MUSIC Awards 2018 (Nominated Twice).
* Omuyimbi w'enjiri ow'eddiini asinga.
* Best religious gospel Video (Mbu Ndi Lubuto).
* London African gospel awards nominations.

## Ebijuliziddwa

## Enkolagana ey'ebweru
* Baby Gloria, Ekitiibwa eri abaana bannange.
* https://pulse.mtn.co.ug/from-child-star-to-award-winning-gospel-artiste-a-look-into-baby-glorias-inspiring-journey/
Sylvia Muzila

Sylvia Muzila yadira James Kgalajwe mu bigere ku bwa Meeya bwa Francistown wabula naye oluvannyuma n'avaawo Godsang Radisigo n'adda mu kifo kye.

Yaliko kansala ow'enjawulo ku kakiiko ka Francistown.

**Ebimukwatako:**Yazalibwa Sylvia Tabitha Nlea mu Dombodema ekya Zimbabwe

**Ekibiina kye eky'eby'obufuzi:**Botswana Democratic Party (BDP)

Alma mater: Yunivasite ye Birmingham

**Ebimuwereddwa:** Botswana Presidential Order of Meritorious Seravice **mu 2005**

**Sylvia Muzila** gwebatera okuyita **Sylvia Tabitha Muzila** née Nlea munabyabufuzi wa Motswana  nga ye meeya omukyala eyasooka mu kibuga kya Francistown ekya Botswana. Alina akakwate ku kibiina kya Botswana Democratic Party (BDP), nga yalondebwa mu 2014 okutuusa mu 2019. Muzila era y'omu kubakazi abaasooka okwegata ku poliisi ya Botswana.

## Ebyafaayo n'obuyigirize
Muzila yazaalibwa Sylvia Tabitha Nlea mu Dombodema, Zimbabwe. Alina diguli mu Urban Development ng'oggyeeko diguli ya Master's of Social Science in Development Administration gye yafuna mu 1989 okuva ku University of Birmingham mu Bungereza.

## Omulimu
Muzila y'omu ku bakazi omunaana abaasooka okwegatta ku poliisi ya Botswana mu Francistown mu 1971 gye yava mu 1978 Oluvannyuma yeegatta ku Selebi Phikwe Town Council ng'omuwandiisi w'ebitundu n'oluvannyuma n'atwalibwa mu Self Help Housing Agency (SHHA). Oluvannyuma lw'okusoma Masters, yaweereza ng'omukungu w'amayumba mu minisitule y'ettaka n'amayumba mu Botswana.

Wakati wa 1996 ne 2008, Muzila yali kamisona wa Disitulikiti, eyasooka ku Gaborone, nga tannalondebwa ku Kweneng, mu bukiikakkono bw'ebuvanjuba n'oluvannyuma ku Francistown mu 2008.

Muzila yeegatta ku byabufuzi mu 2008. Mu Ddesemba 2014, ku tikiti y'ekibiina kya Botswana Democratic Party (BDP), Muzila yalondebwa nga tavuganyiziddwa okumala emyaka ebiri n'ekitundu egyasooka ng'omukyala asooka okubeera Meeya wa Francistown oluvannyuma lw'abakungu b'ekibiina abalala okuva mu mpaka z'omukulu w'ekibuga. Yaddamu okulondebwa nga tavuganyiziddwa ku kifo kye kimu mu 2017

Era ye nnannyini Thabitha Secondary School mu Francistown.

## Obulamu bw'omuntu
Muzila yafumbirwa Robert Muzila, kansala wa Francistown, gwe yagattululwa mu 2009

## Empeera
Muzila yaweebwa ekiragiro kya Botswana Presidential Order of Meritorious Service mu 2005.

## Laba ne

* Francistown
* Botswana Democratic Party

## Ebijjuliziddwa
Sylvia Nayebale

**Sylvia Nayebale**, Yaazalibwa nga 22 Ogwekuinooguu mu 1990, nga munamawulire Omunayuganda, omukyala munabizineensi ng'ate munabyabufuzi, awereza nga omubaka wa Paalamenti eyaliko ng'akiikirira Konsititiweensi w'abakyala mu Disitulikiti ya Gomba, mu Paalamenti eyekumi   okuva mu 2016 okutuusa mu 2021. Baddamu nebamulonda mu kifo kyekimu mu 2021.

## Obulamu bwe n'okusoma kwe
Yazaalibwa nga 22 Ogwekuminoogumu mu 1990, mu Disitulikiti ye Gomba, mu bitundu bya Buganda mu Uganda. Yagenda kumasomero ag'ebitundu eby'enjawulo okusoma pulayimale. Yasomerako ku Nabisunsa Girls' Secondary School gyeyatuulira ebisegezo gya S4 ne S6. Mu 2008, yagenda ku Yunivasite y'e Makerere, yunivasite ya gavumenti esinga obukadde n'obunene mu Uganda, n'atikirwa mu 2011, ng'afunye Diguli mu By'amawulire.

## Obumannyirivu bw'alina mu mukola emirimu
Nga tanayingira bya bufuzi, yakolako nga ayaniriza abagenyi ku *Royal Suites*, ekifo ekisulwamu. u mwaka gwe ogwali gusembayo ng'akyasoma ku yunivasite,, yakolako nga omusasi w'amawulire ku mu kutu gwa ttivi ya Uganda Broadcasting Corporation, nga guno gudukannyizibwa gavumenti.

Okumala emyaka ebbiri, wakati wa 201 ne 2013, Sylvia yawereza era nga akola mu ofiisi ya Pulezidenti wa Uganda  eya Minisita omubeezi akola ku by'okulondoola Eby'enfuna. Mu 2013, yalondebwa nga ssentebe w'ekibiina kya **Gomba Action for Development**, ekitadukanyizibwa gavumenti, gyeyali okutuusa mu Gwekumi u 2018.

## Olugendo lwe olw'ebyobufuzi
Mu kulonda kwa 2016 Mukyala Sylvia Nayebale yawangula eky'omukyala eyali agenda okukiikirira Konsitituweensi ya Disitulikiti ya Gomba, bweyali mu kibiina kye by'obufuzi ekya  National Resistance Movement, era nga ye mubaka wa Paalamenti eyaliko nebaddamu okuulonda mu kifo kin, mu konsitutuweensi eyo.

Omu kaseera ka kayuufu ka NRM ak'okusunsula ani eyali agenda okuweebwa tikiti okwesimbawo mu kibiina kino ku ky'Omubaka wa Paalamenti, Nayebale yawangula eyali mu kifo kino, Nakato Kyabangi eyafuna obululu 9,297 obwali obutono ku bwa Nayebale eyali alina 21,835. Mu Paalamenti ya Uganda eyekumi, ali ku kakiiko ka Paalamenti akavunaanyizibwa ku by'Obulamu, wamu n'akakiiko ka Paalamenti akavunaanyizibwa ku by'okulwanyisa akawuka ka Mukenenya n'omulwadde bwa Siriimu olulaba nga tebusaasaana nga kuno kwekuli n'eddwadde endala ez'ekuusa ku buno.

## Famire
Mukyala Sylvia Nayebale mufumbo.

## Laba ne bino

* Anna Ebaju Adeke
* Winnie Kiiza
* Lillian Nakate

## Ebijuliiddwaamu

## Ewalala w'oyinza okubigya

* Ku mukutu gwa yintaneeti ogwa Paalamenti ya Uganda
* Sisinkaka Nayebale, omubaka wa Uganda omukyala alabika obulungi, agwaana okubeera Minisita.
Grace Kaudha

**Grace Kaudha**, era amanyiddwa nga Grace Hailat Kaudha Magumba, (yazaalibwa nga ennaku z'omwezi 14 Ogwekkumi 1986) yali munnabyabufuzi wa Uganda era omubaka eyali akiikirira abakyala mu disitulikiti y'e Iganga mu Ppaaliyamenti ya Uganda ey'ekkumi mu mwaka gwa 2016.  Yali alina akakwate ku kibiina kya National Resistance Movement. Yafiira mu ddwaliro lya Mulago National Referral Hospital e Kawempe ku Lwomukaaga nga ennaku z'omwezi 1 Ogwomusanvu 2017 ku ssaawa munaana Kigambibwa nti okufa kwe kwava ku mbeera mu lufuutifuuti eyitibwa Pre-eclampsia eyaleetebwa obuzibu bw'olubuto. Yaziikibwa ku kyalo Magogo, mu ggombolola y'e Nawaningi, mu disitulikiti y'e Iganga.

## Obuweereza bwe
Yali mubaka omukyala owa disitulikiti y'e Iganga eyadda mu bigere bya Kabaale Kwagala Olivia, era yaweereza ku kakiiko k'amateeka, eby'empisa n'ebintu ebiweebwa abantu olw'obuweereza bwabwe. Era yaliko ne ku kakiiko akokola ku by'ekikula ky'abantu, emirimu wamu n'okwekulaakulanya.

## Obulamu bwe
Yali mukyala wa Ibrahim Tooto era nga alina omwana omu.

## Laba ne bino

* Olukalala lw'ababaka b'olukiiko lwa Uganda olw'ekkumi
* Olukiiko lwa Uganda olukulu
* National Resistance Movement

## Ebijuliziddwamu


## Emiyungiro gy'obubaka egy'ebweru

* Iganga District Local Government
Hellen Adoa

**Hellen Adoa** (yazaalibwa 25 January 1977), munnabyabufuzi mu Uganda era akola nga omubaka Omukyala owa disitulikiti eye Serere mu Palamenti ya Uganda ey'ekkumi (2016 okutuuka 2021). 

Okuva nga 14 December 2019, mu kiseera kye kimu y'akola nga Minisita w’eggwanga ow’ebyobuvubi, mu kabineti ya Uganda . 

## Ebyafaayo n'okusoma
Yazaalibwa mu Disitulikiti y’e Serere, mu kitundu ky’e Teso, mu bitundu ky’obuvanjuba bwa Uganda, nga 25 January 1977. Yasomera mu *Kelim Primary School* . Yasomera mu *Ngora Girls Secondary School*, olw’okusoma kwe okwa O-Level, n’atikkirwa ne Uganda Certificate of Education, mu 1992. Mu 1995, yamaliriza emisomo gye egya A-Level mu Ngora High School, n’atikkirwa ne Uganda Advanced Certificate of Education . 

Alina dipulooma bbiri; emu mu Business Studies, yaweebwa *Victoria Business Institute, Tororo*, ate endala ya eri mu Education Management, okuva mu Uganda Martyrs University . Diguli ye esooka, Bachelor of Democracy and Development Studies ne diguli ey'okubiri mu gavumenti ez'ebitundu n'eddembe ly'obuntu, zombi zamuweebwa Uganda Martyrs University. 

## Omulimu ogwasooka eby'obufuzi
Okumala emyaka 15, okuva ku ntandikwa ya 2001 okutuuka ku nkomerero ya 2015, Hellen Adoa yaweereza nga dayirekita mu matendekero ag’enjawulo ag’abaana abato, ng’agamu ku go y'omu kubananyini go. Era ye dayirekita mu ssomero lya *Halcyon High School* . 

## Omulimu gw’ebyobufuzi
Yayingira eby'obufuzi bya Uganda bwe yavuganya ku kifo ky'Omubaka Omukyala owa Disitulikitit eye Serere mu 2016. Yalondebwa, era mu kiseera kino ye mubaka wa palamenti omujjuvu owa Disitulikiti eyo ey’e Serere. Awandiika ku kibiina ky’eby'obufuzi ekiri mu buyinza ekya National Resistance Movement . 

Nga 14 December 2019, yalondebwa mu kabineti ya Uganda nga minisita w’eby'obuvubi; ekifo kye yalondebwamu omukulembeze w'eggwanga lya Uganda Yoweri Kaguta Museveni.  Yalayira nga Minisita omubeezi ow'eby'obuvubi nga 13 January 2020. 

## Laba ne

* Margaret Lamwaka Odwar, omuwandiisi w’ebitabo
* Molly Nawe Kamukama
* Disitulikiti y'e Serere
* Olukalala lw'abakiise mu Palamenti ya Uganda ey'ekkumi
* Palamenti ya Uganda
* Patrick Okabe
* Eriya Okupa

## Ebijulizidwa

## Ebiyungo eby’ebweru

* Omukutu gwa Palamenti ya Uganda
Rose Mwebaza

**Rose Mwebaza** munayuganda awerezanga akulira ekitongole ekya Climate Technology Centre & Network (CTCN), ekitongole ekikola ku nkola eya UN Framework Convention on Climate Change (UNFCCC) Technology Mechanism, ekuddukanyizibwa ekitongole kya United Nations Industrial Development Organization (UNIDO) n'ekitongole  ekya UN Environment Programme. Mwebaza era akola ng'omuwandiisi w'akakiiko akawabuzi aka UNFCCC.  

## Ebyafaayo n'okusoma
Mwebaza alina diguli mubyamateeka (LL.B, Hons.) okuva mu Makerere University, Kampala, Uganda. Alinane diguli ey'okubiri mu International Comparative Law ne Certificate of Academic Excellence okuva mu University of Florida, U.S.A. Yafuna diguli ey'okusatu mu  by'obufirosoofo, PhD mu by'obutonde n'oby'obugagga eby'omuttaka  okuva mu Macquarie University, Sydney, Australia. Yali mukozi wa Carl Duisberg Research fellow mu World Conservation Union (IUCN).

## Emirimu
Mwebaza yali musomesa mu Makerere University, gye yaweerereza nga akulira ekitongole ky'amateeka g'eby'obusuubuzi, n'omumyuuka w'omukulu w'ebanguliro ly'abayizi abasoma amateeka, Makerere University wakati wa 1997 ne 2008. Mwebaza era yaweereza ng'omuwi w'amagezi ku by'amateeka ku by'okwerinda mu kitundu ku  Institute for Security Studies(ISS) mu Nairobi, Kenya. Oluvannyuma yaweereza ng'omuwi w'amagezi ku nkola z'ebitundu mu Eastern and Southern Africa ku nkyukakyuka y'embeera y'obudde mu kitongole kya Environment and Energy Group, ku United Nations Development Programme Bureau for Development Policy mu Johannesburg, South Africa. Yaweereza ng'omukulembeze w'enteekateeka mu ofiisi y'ekitundu ya UNDP mu Africa mu Addis Ababa, Ethiopia mu mawanga 47. Era yalondebwa ng'omuwi w'amagezi eri omukulembeze w'ekibiina kya African Union, gye yawa amagezi ku nsonga z'enkulaakulana ezikwata ku nkola y'enkulakulaakulana y'ekibiina kya Africa Development Agenda ne UNDPS Development Support to Africa. Dr. Mwebaza yeegatta ku bbanka era n'aweereza nga Chief Natural Resources Officer mu African Development Bank mu Abidjan, Ivory Coast. Ye mukulembeze w'ekitongole kya Climate Technology Centre & Network (CTCN), ekitongole ekikola ku nkola ya UN Framework Convention on Climate Change (UNFCCC) Technology Mechanism, ekikuumibwa era n'okuddukanyizibwa ekitongole kya United Nations Industrial Development Organization (UNIDO) n'ekitongole ky'eby'obutonde ekya UN Environment Programme mu kifo kya Jukka Uosukainen ow'e Finland eyaweereza nga CTCN Director okuva mu 2014-2019. Mu 2021, yalondebwa ng'omu ku bakazi 100 ab'amaanyi mu Afirika.

## Ebitabo ebiragiddwa

* The Nature and Extent of Environmental Crimes in Seychelles
* Enforcement of Environmental Crime Laws A Framework Training Manual for Law Enforcement Agencies
* Environmental Governance and Climate Change in Africa Legal Perspectives
* Sustaining Good Governance in Water and Sanitation in Uganda
* Partnerships for Enhancing Regional Enforcement of Laws Against Environmental Crimes
* Annual Regional Conference of Judges on Environmental Security in Eastern Africa: Summary of presentations
* Environmental Crimes in Ethiopia

## Ebyawandiikibwa
Kyokuhairwa Kyaka Vicky

**Kyokuhairwa Kyaka Viccy** (yafa 2008), era amanyiddwa nga *Vicky Kyaka Kyokuhairwa*, yali munnabyabufuzi wa Uganda mu Palamenti ya Uganda ey'omunaana ng'akiikirira Disitulikiti y'e Isingiro. Ye kansala wa Bukanga eyasooka mu myaka egya 90.

## Obulamu bw'ebyobufuzi
Kyokuhairwa yawangula okulonda kwa 2006 mu kifo ky'omukyala mu disitulikiti ye Isingiro n'obululu 94,258. eyamuddirira Kyokuhairwe Stella Masiko Kafureka yafuna obululu 10,739, ate Biriwuija Edith Mwebaze n'afuna obululu 7,571.

Mu 2008, Vicky yafa n'abafumbo awamu n'abantu abalala babiri oluvannyuma lw'emmotoka yaabwe okukoonagana ne loole ya Fuso e Rubaale ku luguudo lwa Kabale-Mbarara. Ababala abaafa kwaliko Mathias Mulumba ne mukyala we Winnie. Winnie Kyokuhairwa yali wamu ne nnyazaala we era yaweebwa ekitanda mu ddwaliro lya Nkozi.

Palamenti era yasiima Viccy. ekyatwalibwa Nnampala wa gavumenti, Kabakumba Matsiko, eyategeeza  nti omugenzi yali mukozi omunyiikivu, omukyamufu era omwesigwa eri ekibiina ekifuga ekya National Resistance Movement. Vicky era yali amanyiddwa ababaka abalala ngekitundu.

Ng'ali mu Palamenti, yaweereza ng'omubaka ku kakiiko ka palamenti ak'eby'okwerinda n'ensonga ez'omunda, eby'obugagga eb'omuttaka n'akakiiko akavunaanyizibwa ku kubalirira n'okulondoola eby'ensimbi.

## Ebijuliziddwa
Judith Adong

**Adong Judith** MunnaUganda omuwandiisi w'emizannyo era omulagirizi wa firimu. Yasoma era natikkibwa ku Yunivasite y'e Makerere, gye yasomera okuwandiika n'okuzannya firimu. Mu mwezi gwa Kasambula 2011, y'e muwandiisi yekka eyavva ku lukalu lwa Afirika ku bawandiisi b'ensi yonna ayakiika mu lukiiko lwa bawandiisi olwa Royal Court Theatre, gye yazimbira emizannyo gye omuli *Just Me, You and the Silence*, egyazanyibwa mu New Black Fest mu mwezi gwa Mukulukusabitungotungo 2011. Yayogerera omuzannyo gwe ku Old Vic Theatre mu Bungereza, mu 2012. Era yali muyizi mu kibuga ekya New York ekikungirizibwa nga kyatandikibwa Robert Redford Sundance Institute mu pulogulaamu yaTheatre Program Lab ne Mira Nair's Maisha Film Lab (2008). Mu 2007, ye Munnuganda yekka eyaweebwa omulimu ku telefayina y'e Kenya eyasooka mu kulaga emizannyo eya  M-Net, *The Agency*. Egimu ku mizannyo egizanyibwa ku Ladiyo mu mannya ge mulimu *Rock Point 256* (2005), *River Yei Junction* (2007) ne *Take My Hand* (2011).

## Okuwandiika
Mu mwezi gwa kafuumuulampawu 2011, yayitibwa insitituti y'abaSudani eya Sundance Institute Theater Program wamu n'enkolagana n'abazanyi ba 651 Arts, ekitongole ky'abanzannyo ekiwagira emboozi z'aBafirika, mu kugoberera olukyala lwe mu kibuga kya New York, gye y'enyigira mu misomo egyenjawulo ku nguudo zi mwasanjala ne ku nguudo entono. Akazannyo akatono akagibwa mu muzannyo gwe ogwa*Silent Voices*, akazimbibwa ku mboozi eyali eyakafubo n'abantu abakosebwa mu lutalo olwali mu Bukiikakkono bwa Uganda, ogwa somebwa ku radio y'eGgwanga eya WYNC National Public Radio mu kawungeezi akatuumibwa "Meet the Artist", nga mu muzannyo guno, abawuliriza banyumyako ne Adong ku nsonga z'omuzannyo gwe. Adong yafuna sikaala eya Fulbright Scholarship mu kukola firimu mu Yunivasite yaTemple mu Philadelphia, gyabeera kaakano. Era yeyongeddeyo nga awandiika ku by'obufuzi n'obulamu bwa bulijjo n'okubunya eby'buwangwa ku terefayina ne laadiyo mu Uganda, Kenya n'oBukiikaddyo bwa Sudan mu lulimi olungereza ne nnimi enzaliranwa eza –Luo (Acholi).

Mu 2018, yali muwandiisi era omuteesiteesi w'omuzannyo gwa *Ga-AD!, ogw'alagibwa okuva nga 26-30 Mutunda ku Yunivasite y'e* Illinois State University

## Emizannyo

* *Just Me, You and the Silence*
* *Silent Voices*
* *Rock Point 256* (2005)
* *River Yei Junction* (2007)
* *Take My Hand* (2011)
* *GA-AD*

## Ebijuliddwamu

## Ebijuliziddwamu eby'ebweru

* "Judith Adong: Telling the stories others fear to tell"
* "Ugandan Playwright Judith Lucy Adong Brings African Theatre to WorldPride 2014"
Namaganda Christine

**Namaganda Christine** (yazaalibwa mu 1986) muzanyi wa chess mu Uganda. Yafuna ekifo kya Woman Fide Master mu 2015.

## Omulimu
Yafuna ekifo ky'omutendesi wa fide Arbiter mu 2016. Era yagenda e Ivory Coast okutendeka abavubuka okuzannya chess. Akiikiridde Uganda mu mpaka z'ensi ez'enjawulo mu mizannyo egya CommonWealth mu Buyindi, 43rd Batumi Olympiad. Era awangudde empaka z'abakyala ez'omu kitundu, emirundi egisukka mu musanvu. Era yawangula empaka z'abakyala, Queens of Chess.
Susan Muwonge

**Susan Muwonge** (yazaalibwa mu 1977) munayuganda omuvuzi wa mmotoka z'empaka era omusomesa. Ayitibwanga 'Super Lady' ne "Queen of Speed", mu 2011 oluvannyuma lw'okufuuka omukyala eyasooka okuwangula empaka z'emmotoka mu Uganda.

## Okusoma
Yazaalibwa kitaawe Kitonsa Fred ate nnyina eyafa yali Namukasa Regina era yagenda ku St Mary's Primary School Nabbingo ku Primary School (PLE), yamaliriza Uganda Certificate of Education (UCE) okuva ku St Henry's Buyege Girls化 Secondary School ne Uganda Advanced Certificate of education (UACE) okuva mu Gombe Secondary School. Yasomera mu Makerere University n'afuna diguli ya BBA n'oluvannyuma yeegatta ku  Kyambogo University n'afuna ku Bachelor's in Early Childhood Education.

## Emirimu
Amangu ng'amaze okuttikirwa,ye n'omwami we Lawrence Muwonge baatandikawo St Francis Junior School mu Buddo Wakiso District. Yagula emmotoka ey'empaka eyasooka, Mitsubishi Evo 2 eyali evugibwa Jamil Ssenyonjo n'atandika okuvuganya mu 2005. Mu mpaka ze ezasooka mu Rakai, yamaliriza mu kifo eky'omukaaga. Omulimu gwe ogw'okuvuga eby'empaka mubutongole gwatandikiira ku Garuga Racing Track mu 2007. Yafuuka omukyala eyasooka okuwangula ekikopo ekya National Rally Championship (NRC) mu Ogwekuminogumu 2011, bweyawangula Ponsiano Lwakataka mu 300 km Independence rally mu Festino City Race Circuit. Muwonge bw'atabeera mu kuvuga motoka za mpaka n'okusomesa, ayagala nyo okulima, okuzannya n'okuyimba.

## Awaadi

* Uganda Sports Press Association (USPA) accolade (October 2011) 
* USPA Sports Personality of the Year (January 2012) 

## Ebyawandiikibwa
Derrick Nyeko

**Derrick Nyeko Keko** yazaalibwa 1992, munabyabufuzi omunayuganda, omulimu, ng'ate mubaka wa Paalamenti akiikirira Makindye Eyobuvanjuba mu Paalamenti ya Uganda eyekuminoomu okuva mu 2021 okutuuka mu 2026 ng'era ye minisita ow'ekisikirize kunsonga z'omukulembezze w'eggwanga ne ebyobukuumi. Yawasa Ruth kirabo Nyeko Y'omu ku bali mu kibiina ekivuganya gavumenti ekya, National Unity Platform (NUP) era awagira ekisinde kya People Power, Our Power movement. Mukusooka yali yeekuusa ku kibiina ekiri mu by'obufuzi bw'eggwanga ekya National Resistance Movement (NRM).

## Emirimu gye
Nyeko yawerezaako ng'omuwaandiisi w'ensonga z'abayizi ku kakiiko ka Uganda Youth Council for Market Zone mu  2011. Oluvannyuma yalondebwa ku ky'omuwandiisi w'oby'amawulire mu mwaka gwegumu n'akola n'akakiiko k'abavubuka mu Buganda ku mutendera gw'omuluka. Yawerezaako nga kansala w'abavubuka ku kakiiko k'ekibuga e Makindye wamu n'okubeera omuwandiisi w'oby'amawulire ku kakiiko k'abavubuka ba NRM mu Kampala, ekifo ekyaletawo obutakaanya kuba yali alabibwa ng'eyali mu bibiina by'obufuzi byamirundi ebbiri, ekya NRM ekifuga wamu n'ekivuganya ekya National Unity Platform (NUP).

Nyeko yasala okuva mu National Resistance Movement (NRM) okudda mu National Unity Platform (NUP) ng'omuwakanya w'okwongerayo ku myaka omukulembezze w'eggwanga gy'alina okufugira, ekyali kiraga nga pulezidenti Museveni yali wakusigala mu buyinza okumala emyaka egisuka mu 35. Oluvannyuma yeesimbawo ku ky'omubaka wa Paalamenti okukiikirira Makindye Eyomubuvanjuba n'awangula eyali mu kifo kino Hon. Ibrahim Kasozi owa FDC, ekibiina ekirala ekiwakanya gavumenti. Oluvannyuma yaweebwa eky'okubeera Minisita ow'ekisikirize ku by'ensonga za Pulezidenti n'Obukuumi, mu kabineeti ey'ekisikirize n'akulembera oludda oluvuganya gavumenti mu Uganda Hon. Mathias Mpuuga.

## Okukwatibwa
Nyeko yakwatibwa n'ateebwa enfunda eziwera mu kakuyege gweyaliko ng'anoonya eky'omubaka wa Paalamenti, era ng'ali n'omukulembezze wa NUP Bobi Wine mu kaseera Bobi keyaliko ng'anoonya bululu bw'okubeera pulezidenti w'eggwanga n'okwegugunga okwaliwo nga bawakanya okubulawo kw'abawagizi abaali kuludda oluvuganya.

## Ebimukwatako n'okusoma kwe
Nyeko yazaalibwa mu ddwaliro ly'e Nsambya mu Kampala mu 1992 tabazadde b'eggwanga lya  Japadhola, nga kitaawe y'omwami  Paineto Ofumbi n'omukyala   Florence Ofumbi. Yakulira mu Wabigalo, Namuwongo mu Disitulikiti y'e Kampala mu famire y'abaana mukaaga. Yasomera ku  Ebenezer Primary School mu Wabigalo,  St. Peter’s Secondary School e Nsambya gyeyamalira S4 ate S6 n'agituulira ku St. Mary’s College Lugazi. Oluvannyuma n'agenda kutendekero lya Kampala Film School gyeyatikirwa ne dipulooma mu kukwata firimu.

## Ebijuliriziddwamu

## Ewalala w'osobola okubigya

* MorningXpress - Annatalia Oze as she hosts Hon.Derrick Nyeko to tell us his journey into leadership
Cerinah Nebanda

**Cerinah Nebanda** (1988–2012) yali mubaka wa palamenti ya Uganda, ng'akiikirira Butaleja District Women's Constituency. Okufa kwe ng'aweza emyaka 24, mu Ddesemba 2012, kwaviirako enkaayana mu by'obufuzi.

## Okufa n'okunoonyereza okw'oluvannyuma
Lipoota y'omukugu wa gavumenti ey'oluvannyuma lw'okufa yagamba nti enjaga, heroin, omwenge, n'ebiragalagala bingi byasangibwa mu musaayi gwa Nebanda, mu byenda, ne sampolo z'ebitundu.

Kyokka mu kuziika Nebanda, Sipiika Rebecca Kadaga yagaana lipoota eno. Pulezidenti wa Uganda Yoweri Museveni yegaana nti National Resistance Movement, ekibiina ky'eby'obufuzi ye n'omugenzi Nebanda kyebaalimu, kye kyamutta. Olupapula lw'amawulire oluyitibwa *The Observer* lwalaga nti abamu ku babaka ba palamenti (MPs) ba Uganda [b'ani?] balowooza nti Nebanda yaweebwa butwa, kubanga yali avumirira gavumenti, era nti eggwanga lyali "likwata omuntu yenna ateeberezebwa okuba ng'asaasaanya ebigambo ebiri mu ttuuba eryo." Mubaakwatibwa kwaiko ababaka babiri, ng'omu ku bo yali Mohamed Nsereko.

Emabegako, olupapula lw'amawulire olwa *Daily Monitor* lwali lutegeezezza nti omusawo ab'omu maka ga Nebanda gwe baali basabye okwekebejja sampolo ze yali yakwaatibwa ng'agenda mu South Africa.

Nga 2 Gatonnya 2013, poliisi yalangirira nti baali bagguddewo okunoonyereza ku nfa ya Nebanda era ne bakigatta n'ekyo kye baayita "ekibiina ky'eddagala erikola mu nsi ezitali zimu omuli Uganda, Pakistan, ne South Sudan". Nga 4 Gatonnya, muganzi wa Nebanda, Adam Suleiman Kalungi, yakwatibwa e Kenya n'atwalibwa mu Uganda okubuuzibwa ebibuuzo poliisi. Mu mwezi gw'omusanvu 2014, yaggulwako emisango gy'obumenyi bw'amateeka egikwata ku nfa ya Nebanda .

## Okujjukiza
Victoria Kakoko Sebagereka

**Victoria Kakoko Sebagereka** (17 Kasambula 1946 – 4 Ogwomunaana 2021) yali munnamateeka wa Uganda, munnabyabufuzi era omulwanirizi w'akawuka ka siriimu. Yaweereza ng'omubaka omukyala mu palamenti owa disitulikiti y'e Kayunga mu Palamenti ya Uganda ey'omusanvu.

## Ebyafaayo n'obuyigirize
Sebagereka yazaalibwa Bernard Kakoko n'Omumbejja Agnes Nkwenge Bagaya Kakoko (eyali amanyidwa nga Anne Mega).

Yasomera Kasukuru Palace Nursery ne Kyebambe Primary School nga tannagenda ku Bweranyangi Girls Senior Secondary School. Yamaliriza emisomo gye egya siniya ku Maryhill High School e Mbarara.

Yasomera mu London College, Bungereza n'oluvannyuma mu Kianda College, Kenya era n'afuna ebisaanyizo eby'obwa Kalaani.

## Omulimu

### Okulwanyisa ebikolwa ebinyigiriza eddembe ly'obuntu
Kakoko yaweereza nga ssentebe w'olukiiko lw'abakyala mu 1986. Ng'omu ku baategeka olukiiko lw'ensi yonna olw'eby'obulamu bw'abakyala ku Gayaza High School mu 1990, yayita omugenzi Philly Bongole Lutaaya okwogera mu lukiiko ku mbeera ye eya HIV/AIDS.

Oluvannyuma yeegatta ku The AIDS Support Organisation (TASO) ng'omubaka.

### Eby'obufuzi
Mu kulonda kwa Uganda okwa 1994 mu Uganda Constituent Assembly, Sebagereka yalondebwa ng'omubaka akiikirira Mukono. Mu kiseera kino, yaweereza ku kakiiko k'abasajja 45 ak'okulonda aka 4 akalina obuvunaanyizibwa "okukubaganya ebirowoozo ku ssuula ku; Republic, Citizenship, Local Government ne General and miscellaneous provisions" mu ssemateeka eyateekebwawo

Sebagereka oluvannyuma yaweereza ng'omubaka omukyala owa Kayunga mu palamenti ya Uganda ey'omusanvu

### Okulima
Sebagereka yali Pulezidenti w'akakiiko k'abakyala aka International Federation of Agricultural Producers ng'oggyeeko okukiikirira ekitundu ky'omu masekkati mu Uganda National Farmers Association

## Laba ne
* Noerine Kaleeba
* Disitulikiti y'e Kayunga
* Disitulikiti y'e Mukono

## Ebijulizo
Joana Ntaja

**Joana Ntaja** (25 Mukutulansanja 1984 – 8 Mukutulansigo 2015) yali munnabyabufuzi wa Malawi era meeya omukyala eyasooka mu Zomba, ekibuga kya Malawi ekikadde, wakati wa Kasambula 2014 ne Mugulansi 2015. Yali akolagana ne Democratic Progress Party.

## Ebyafaayo n'obuyigirize
Ntaja yazaalibwa Cathyreen Chimgoga Chakhaza ku Queen Elizabeth Central Hospital (QECH) mu Blantyre, Malawi. Okusinziira ku kubuuzibwa kwe yawa nga yaakamala okulondebwa nga meeya, yasomera mu masomero ga pulayimale ag'enjawulo nga "St. Pius, St Anthony, Zomba Police n'amaliriza ku Balaka Primary School".  Oluvannyuma yasomera Balaka ne St. Marys Secondary Schools. Oluvannyuma yakola emisomo gy'omuwandiisi mu Michiru Secretarial College. Okuva eyo, yasomera ku Lilongwe Technical College n'afuna Advanced Diploma in Business Management.

## Omulimu
Ng'ali ku Democratic Progressive Party (DPP), Ntaja yaweereza nga Kansala wa Zomba Central Ward ku Zomba City Council.

Nga 14 Ogwomusanvu 2014, Ntaja yalondebwa nga meeya ow'omukaaga mu lukiiko lw'ekibuga Zomba era omukazi eyasooka mu kifo ekyo.

Ntaja yali memba wa

## Obulamu bw'omuntu n'okufa
Oluvannyuma lw'okwemulugunya  ku musujja gw'ensiri n'obuzibu mulubuto, Ntaja yalangirirwa nti afudde nga 8 Mugulansigo 2015 mu ddwaliro lya Mwaiwathu Private Hospital e Blantyre. Yafiirwa bba, Rashid Mussa n'abaana basatu.

Ntaja yaziikibwa ku kyalo Mteje mu Chigumula

## Ebijulizo

## Enkolagana ey'ebweru
Kiboijana Margaret N

**Kiboijana Margaret N** oluusi ayitibwa **Kiboijana Margaret Namara** munnabyabufuzi wa Uganda eyaweerezako ng'omubaka wa Uganda mu palamenti ya Uganda ey'omunaana n'ey'omwenda ng'ali mu Forum for Democratic Change mu Disitulikiti y'e Ibanda.

## Ebyobufuzi
Yali omu ku babaka ba palamenti abawakanya ekiteeso ky'etteeka erirwanyisa okweyimirirwa nga likyogerako ng'eritaali mu mateeka. Ekiteeso ky'okukyusa ssemateeka ekya Pulezidenti Museveni okugaana okweyimirirwa kw'abeekalakaasi, wamu n'abamenyi b'amateeka abalala kyali kikubaganyizibwako ebirowoozo mu kakiiko k'ekibiina ekifuga. Era yali omu ku babaka abakyala abaali baagala okwesimbawo mu 2021-2026, Disitulikiti y'e Ibanda wansi w'ekibiina ky'ebyobufuzi ekya NRM. Yali omu ku balonzi ba NRM abaalondebwa mu kalulu ka 2020 mu kakiiko k'ebyokulonda. Margaret mulwanirizi w'okulwanyisa obwaavu era agabidde abatuuze b'e Disitulikiti y'e Ibanda ensigo z'emwanyi, embuzi n'embizzi. Kiboijana awaddeyo obuyambi eri SACCO, amasomero n'amakanisa ag'enjawulo.

## Laba ne

* Olukalala lw'ababaka b'olukiiko lwa Uganda olw'omunaana
* Olukalala lw'ababaka b'olukiiko lwa Uganda olw'omwenda

## Ebijuliziddwa
Miss Uganda

**Miss Uganda** oba *Miss Uganda World* empaka z'eggwanga ez'obwannalulungi mu Uganda .

## Ebyafaayo
Empaka z'obwannalulungi wa Uganda zaatandika mu 1967, ng’omuwanguzi waazo yeetaba mu mpaka z'obwannalulungi obw'ensi yonna, newankubadde nga bukya zitandikibwawo nnalulungi wa Uganda omu yekka yeyatuuka ku fayinolo.  Minisitule y’ebyobulimi eragira Nnalulungi wa Uganda okuba n’ekigendererwa ekyokwongera okwagazisa abavubuka ebyobulimi.

Mu 2014, Salim Saleh yalangirira mu lujjudde enkolagana wakati w'ekitongole ekya Miss Uganda Foundation, abategesi b’empaka zino eza buli mwaka, ne pulogulaamu y’okutondawo obugagga Saleh gy’akulira. "Tutuuse kumpi okussa omukono ku ndagaano y'okutegeeragana n'ekitongole kya Miss Uganda Foundation kubanga twagala okulonda Nalulungi wa Uganda addako nga tusinziira ku by'obulimi era kino kigendereddwamu okusikiriza abavubuka okuyingira mu mulimu guno," Saleh bwe yagambye.
Angelina Wapakhabulo

Angelina Wapakhabulo

Angelina Chogo

Yazaalibwa nga 24 Mugulansigo 1949 (aweza egy'obukulu 73) abeera Tanzania

Munnayuganda

Mu Uganda atera kuyitibwa Maama Angelina

Yasomera mu University ya Dar es salaam

**Omulimu** **gwe**.Mulwanirizi wa nkyukakyuka,mulwanierizi wa ddembe ly'aabalwadde bwa mukenenya ate mugunjufu

Aweerezza okuva mu mwaka gwa 1980 okutuusa kati.

Omwami we ye James Wapakhabulo

**Angelina Chogo Wapakhabulo (**a manyiddwa ennyo nga maama Maama Angelina mu Uganda) (yazaalibwa ng'ennaku z'omwezi 24 Mugulansigo mu mwaka gwa 1949) yaliko kaminsona omukulu owa Uganda mu ggwanga lya Kenya. Ye mutandisi era ayambako ssentebe wa United Way Board. Wapakhabulo mulwanirizi wa nkyukakyuka mu kitundu era ng'akolerera kukyusa mbeera z'abantu.

## Emirimu gye
Ng'omukwanaganya wa w'ekibiina kya Market Vendors AIDS Project (MAVAP), yakyusa obutale bw'ekibuga Kampala ne bufuuka ekifo ekigulwamu eby'amaguzi abaguzi n'abasuubuzi gye bagulanira ate era gye bakubirizibwa okwekekebeza akawuka ka mukenenya wamu n'okufuna obujjanjabi. Wapakhabulo wamu ne pulezidenti w'ekitongole kya United Way ko ne CEO Brian Gallagher baakiikirira United Way mu lukungaana olumanyiddwa nga White House Summit olwali lukwata ku musujja gw'ensiri mu Washington D.C. ng'ennaku z'omwezi 14 omwezi gwa Ntenvu  omwaka gwa 2006. 

## Ebimufaako ngomuntu
Wapakhabulo yazaalibwa era n'akulira mu Disitulikiti y'e Iringa mu Tanzania. Ng'akyali muyizi ku yunivasite y'e Dar es Salaam, yasisinkana James Wapakhabulo (ng'ennaku z'omwezi 23 Mugulansigo okuva mu 1945 okutuuka ng'ennaku z'omwezi 27 Ogwokusatu  omwaka gwa 2004), eyali minisita w'ensonga z'ebweru, okuva mu mwaka gwa 2001 okutuuka mu 2004. Baali bafumbo era baazaala abaana bana. Muwala waabwe, Josephine Wapakabulo y'akulira kkampuni ya Uganda National Oil Company.

Wapakhabulo n'omwami we baali mu kiseera kye kimu ku Dar es Salaam University, ne Pulezidenti Yoweri Museveni mu myaka gya 1960.

## Laba ne

* Disitulikiti y'e Sironko
* Olukiiko lwa Uganda
* Law Development Centre
* Disitulikiti y'e Iringa

## Okujuliza

## Enkolagana ey'ebweru

* Omukutu gwa United Way Uganda
* Angelina Wapakhabulo ku Facebook
Ampaire Shakira

**Ampaire Shakira** (yazaalibwa mu mwaka gwa 1991) mukyala munnayuganda omuzannyi wa Cheess nnakinku. Awaniridde ekitiibwa kya Fide ekya Woman Candidate Master okuva mu mwaka 2018.

## Ebyafaayo n'obuyigirize
Ampaire azaalibwa mwami Bagenyi Saidi n'omukyala Kyomugisha Gloria Ruth. Yafuna diguli mu mateeka okuva mu University ya Uganda christian University wakati w'omwaka gwa 2010 ne 2014, era n'afuna ne dipulooma y'eby'amateeka okuva ku Law Development Center wakati wa 2014 ne 2015.

## Emirimu gye.
Mukyala munnamateeka omutendeke. Yatandika emirimu gye ng'omuzannyi wa Chess ku myaka 11 egy'obukulu nga yasikirizibwa nnyina Kyomugisha Gloria Ruth. Waliwo lwe yayita ku lugwanyu okuwangula ekitiibwa kya Woman CandidatevMaster bwe yabuuzaako akatundutundu k'akabonero mu mpaka za Zone za 4.2 African Individual Chess Champions mu ggwanga lya Ethiopia kyokka ekyo tekyamuyinula ttama. Ampaire yawangula bannakibiina kya  Women's section of Uganda Open Chess champions n'obubonero butaano bwokka, n'awangula bannantameggwa baagwo ba WFM Ivy Clare Amoko, WFM Goretti Angolikin ne WFM Christine Namaganda. Yafuna ekitiibwa ky'omukyala asinze okuzannya Chess mu nsi yona ekya Woman Candidate Master bwe yeetaba mu mu mpaka za Chess Olympiad e Batumi mu Georgia mu mwaka gwa 2018 bwe yakiikirira Uganda mu mpaka ez'ekitiibwa mu nsi yona eza World Chess Olympiad.

### Obuwanguzi n'ekitiibwa b'atuuseeko

* Akuumye ekitiibwa kya Woman Candidate Master okuva mu mwaka gwa   2018 nga kyamuweebwa International Federation of Chess(FIDE)
* Nantameggwa w'omuzannyo gwa Chess omukyala o ow'omwaka 2018 nga kyamuweebwa Uganda ChessFederation
* Yali omuzannyi asinga okussibwamu ekitiibwa (MVP)ng'ekitiibwa kino kyamuweebwa National Sports Association of Uganda  mu mwaka gwa 2014.
*
* Ye dayirakita avunaanyizibwa ku kulaakulanya omuzannyi gwa Chess ng'ayita mu kibiina kya Uganda Chess Federation okuva mu mwaka gwa 2021 okutuusa kati.

## Laba ne

* Uganda Chess Federation
* Nantameggwa wa Chess
* International Federation of Chess

## Okujuliza.
Angella Emurwon

**Angella EmurwonOmulimu**: Muwandiisi wa mizannyo

**Eggwanga**: Munnayuganda

**Emizannyo** 

**egyakyaka** **ennyo**: Sunflower Behind A Dirty Fence; The Cow Needs A wife.             

**Angella Emurwon** munnayuganda era muwandiisi wa mizannyo.Yawangula ekirabo ky'omuwandiisi w'emizannyo eyasinga mu lungereza ku mutendera gw'olulimi ogw'okubiri ku lw'omuzannyo gwe ogwa Sunflowers Behind A Dirty Fence mu 2012, mu mpaka za International Playwrighting Competitionoz'omulundi ogw'amakumi abiri mu esatu ogwategekebwa BBC World Service ne British Council nga beegase wamu n'bawandiisi ba  Commonwealth . Omuzannyo gwe ogwa The Cow Needs A Wife gwakwata kifo kyakusatu mu mpaka za BBC African Performance Playwriting Competition eza 2010.

## Ebiwandiiko

### Emizannyo

* Sunflowers Behind A Dirty Fence mu 2012
* The Cow Needs A Wife mu 2010

### Ebyafaayo ebitono

## Ebijuliziddwa
1.Angella Emurwon  . www.wikidata.org yafunibwa nga 30/05/2020.
2.Empaka z'abawandiisi b'emizannyo mu 2012-abawanguzi balangirirwa bbc.co.uk.yakifuna nga 16/06/2014.
3.Awangula ekirabo ky'ensi yonna ekya BBC observer.ug. yakifuna nga 16/06/2014.
.4.Katemba afunira Yuganda ekirabo ky'okuwandiika emizannyo e ky'ensi yonna ebyateekebwatekebwa nga 17/072019 ku The Wayback Machine ,theeastafrican.co.ke.yakifuna nga 17/06/2014.
5.Awangula empaka z'okuwandiika emizannyo   ebyateekatekebwa nga 17/07/2019 ku The Wayback Machine,monitor.co.ug.yakifuna nga 16/06/2014.
6.
Doreen Kabareebe

**Doreen Kabareebe** (yazaalibwa nga ennaku z'omwezi 25 Ntenvu 1990) Munnanyuganda era omwolesi w'emisono, mumanyifu, mutendesi w'abolesi bemisono. Yali omu kubakontanyi abaali mu mpaka z'obwa nalulungi bwa Uganda mu mwaka gwa 2010.

## Obuvo n'obuyigirize
Yazaalibwa mu mwaka gwa 1990, Kabareebe muwala w'eyali omukiise mu Paalamenti ya Uganda owa Disitulikiti y'e Rwampara Owekitiibwa Amon Muzoora. Yasomera nassale ye ku ssomero lya Entebbe Kindergarten, Lakeside Academy mu Pulayimale. nN'oluvanyuma yegatta ku ssomero lya Wanyange girls school ku mutendera gwa O ne A'level. Kabareebe yatikkirwa mu Diguli esooka mu kuddukanya Bizinensi eya bachelor's degree in Public Administration okuva mu Yunivasite y'e Nkumba mu 2012.

Oluvanyuma yafuna Diguli eya master of Arts okuva mu international Relations and diplomacy era naatikkirwa mu mwaka gwa 2016 okuva mu Yunivasite y'emu.

## Emirimu
Omulimu gwa Kabareebe ogwasooka gwali gwa kukwasaganya muzannyo gwa Ttenna e Lugogo ng'akyali ku Yunivasite. Nga akyali ku Yunivasite, Kabareebe yeegatta mu mpaka z'obwannalulungi ba Uganda mu 2010, newankubadde teyawangula, kino kyamuggulirawo enzigi eri inidasitule y'okwolesa emisono.

Yaweebwa engule y'obwa Nnalulungi wa Uganda ku mutendera gw'ensi yonna mu mwezi Gwomunaana nga  24 2020.

Mu 2021, Kabareebe yawangula abakontanyi abalala abaali beesimbyewo mu Buvanjuba bwa Afirika mu mpaka ezategekebwa okufuna anaakiikirira oBuvanjuba bwa Afirika  mu mpaka z'obwannalulungi b'ensi yonna.

Era yawangula empaka nga omwolesi akyasinze ku mutendera gw'ensi yonna ku mpaka za international Photo Arena (IPA) ezaali mu nsi y'e Ghana, ku lw'enkola ye ey'okukyusa abantu okusukka ku kwolesa era nga atendese emigigi emito okwolesa.

## Ebitakwatagana
Kabareebe ku milundi egiwerako yayatula nga bw'ali embberera oluvanyuma lw'oluvuuvumo lw'abantu. Era yagamba nti ye tanwegerwangako, era yagamba nti tali genda mu kikolwa kyakwegatta nga tannagattibwa mu bufumbo.

Era yeewunyisa abantu bweyakikkatiriza nti ye taliganza musajja atalina mmotoka, naye yalabiwako ku boodabooda ng'ava ku yintaviyu ku laadiyo emu. era ku mulundi gumu yayogera nti ye talya bijjanjalo.

## Engule
Mu 2013, yalondebwa nga omwolesi asukkulumye mu nguke ez'ategekebwa aba style and fashion awards.

Era yawangula engule y'obulwanirizi bw'eddembe eya Humanitarian Act Award okuva mu Startqt Awards mu 2019. Mu 2021, ku ngule za Zikomo Awards, Kabareebe yasiimibwa era yaweebwa engule y'omwolesi asinga era n'omulwanirirzi w'eddembe.

## Era laba
Nnalulungi wa Uganda

## Ebijuliziddwamu